
	          Bucureşti, 5 februarie 2019
                  Nr. PLx.  753/2018


A V I Z 

asupra proiectului de Lege pentru aprobarea Ordonanţei de urgenţă a Guvernului nr.98/2018 privind modificarea art.2 alin.(1) din Ordonanţa Guvernului nr.115/1999 pentru ratificarea Acordului de împrumut dintre România, reprezentată prin Ministerul Finanţelor şi Fondul Internaţional pentru Dezvoltare Agricolă privind Proiectul de dezvoltare rurală a Munţilor Apuseni, în valoare de 12,4 milioane DST, semnat la Roma la 10 mai 1999
În conformitate cu prevederile art.95 şi art.115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunități a fost sesizată, spre avizare, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.98/2018 privind modificarea art.2 alin.(1) din Ordonanţa Guvernului nr.115/1999 pentru ratificarea Acordului de împrumut dintre România, reprezentată prin Ministerul Finanţelor şi Fondul Internaţional pentru Dezvoltare Agricolă privind Proiectul de dezvoltare rurală a Munţilor Apuseni, în valoare de 12,4 milioane DST, semnat la Roma la 10 mai 1999, trimis cu adresa nr. PLx. 753 din 19 decembrie 2018, înregistrat în cadrul Comisiei juridice sub nr.4c-13/1181 din 20.12.2018.
Camera Deputaţilor este Cameră decizională, conform dispoziţiilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor.
Senatul a adoptat proiectul de lege în şedinţa din data de 12 decembrie 2018. 

Iniţiativa are ca obiect de reglementare modificarea unor prevederi din Ordonanţa Guvernului nr.115/1999, în sensul asigurării fondurilor necesare rambursării creditului şi a dobânzii aferente Componentei A a Proiectului – Credit rural. Astfel, pe lângă fondurile care se asigură prin recuperare de la beneficiarii finali ai împrumutului, proiectul de lege prevede ca eventualele influenţe financiare nefavorabile rezultate din evoluţia cursului valutar USD/DST să fie suportate la ultima scadenţă, din data de 1 decembrie, din soldul favorabil al conturilor de dobânzi deschise la băncile participante şi în completare, de la bugetul de stat, din suma alocată în bugetul Ministerului Finanţelor Publice – Acţiuni generale pentru anul 2018.

În şedinţa din data de 5 februarie 2019, potrivit art. 61 din Regulamentul Camerei Deputaţilor, membrii Comisiei juridice, de disciplină şi imunităţi au examinat actul normativ supus avizării, expunerea de motive şi au avut în vedere avizul favorabil al Consiliului Legislativ, cu observaţii şi propuneri, transmis cu nr. 1074 din data de 13.11.2018.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde aviz favorabil proiectului de lege. 
   Potrivit dispoziţiilor art. 73 din Constituţia României, republicată, prin obiectul său de reglementare, proiectul de act normativ se încadrează în categoria legilor ordinare.

Consilier parlamentar,

